section_heading: Opis
paragraph_text: Crkvica sv. Roka nalazi se iznad Supetra na putu za Nerežišća. Podignuta je iznad monumentalnog pristupnog stepeništa i prema natpisu sagradila ju je u prvoj pol. 17. stoljeća obitelj Tironi. Mala jednobrodna građevina s četvrtastom apsidom građena je lomljenim kamenom i pokrivena dvostrešnim krovom od kamenih ploča. U unutrašnjosti je ravni strop.